CELEX: 52007PC0665
Language: mt
Date: 2007-10-31
Title: Proposta għal deċiżjoni tal-Kunsill dwar l-iffirmar, f’isem il-Komunità Ewropea, u l-applikazzjoni proviżorja tal-Ftehim fil-forma ta’ skambju ta’ ittri, dwar l-emendi għall-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim bejn il-Komunità Ekonomika Ewropea u r-Repubblika tas-Seychelles għall-perjodu mit-18 ta’ Jannar 2005 sas-17 ta’ Jannar 2011

Avviż Legali Importanti

|

52007PC0665

Proposta għal deċiżjoni tal-Kunsill dwar l-iffirmar, f’isem il-Komunità Ewropea, u l-applikazzjoni proviżorja tal-Ftehim fil-forma ta’ skambju ta’ ittri, dwar l-emendi għall-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim bejn il-Komunità Ekonomika Ewropea u r-Repubblika tas-Seychelles għall-perjodu mit-18 ta’ Jannar 2005 sas-17 ta’ Jannar 2011  /* KUMM/2007/0665 finali */  

	[pic] | KUMMISSJONI TAL-KOMUNITAJIET EWROPEJ |Brussel 31.10.2007KUMM(2007) 665 finaliProposta għalDEĊIŻJONI TAL-KUNSILLdwar l-iffirmar, f’isem il-Komunità Ewropea, u l-applikazzjoni proviżorja tal-Ftehim fil-forma ta’ skambju ta’ ittri, dwar l-emendi għall-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim bejn il-Komunità Ekonomika Ewropea u r-Repubblika tas-Seychelles għall-perjodu mit-18 ta’ Jannar 2005 sas-17 ta’ Jannar 2011(preżentata mill-Kummissjoni)MEMORANDUM TA’ SPJEGAZZJONIDin il-proposta għandha l-għan li temenda il-Protokoll eżistenti, anness mal-Ftehim ta’ kooperazzjoni fil-qasam tas-sajd marittimu, bejn il-Komunità Ewropea u r-Repubblika tas-Seychelles.Wara l-laqgħa tal-Kummissjoni Konġunta KE/Seychelles ta’ Jannar 2007, kien ġie deċiż li ż-żewġ partijiet kellhom jorganizzaw Kummissjoni Konġunta biex tipproponi emendi għall-Protokoll, skond l-Artikolu 11 tal-Protokoll u l-Artikolu 9 tal-Ftehim. Dawn ġew diskussi waqt il-Kummissjoni Konġunta ta’ l-20 u l-21 ta’ Marzu fi Brussell. L-emendi negozjati jirrigwardaw żieda fit-tunnellaġġ ta’ referenza, minn 55 000 għal 63 000 tunnellata u jqisu l-livell tal-qabdiet medji għal dawn l-aħħar tliet snin, l-introduzzjoni ta’ l-appoġġ għas-sħubija u taż-żieda fl-ammont imħallas mis-sidien għal kull tunnellata minn EUR 25 għal EUR 35, biex b’hekk hemm konformità mal-ftehimiet l-oħra tat-tonn u konsegwentement it-tnaqqis tal-kontribuzzjoni Komunitarja minn EUR 75 għal EUR 65 fit-tunnellata. Il-kontribuzzjoni finanzjarja totali għalhekk għandha titla' minn EUR 4 125 000€ għal EUR 5 355 000 u l-kontribuzzjoni tas-sidien minn EUR 1 375 000 għal EUR 2 205 000.Dan il-Protokoll rivedut għandu jiġi applikat proviżorjament mit-18 ta' Jannar 2008 sakemm jidħol fis-seħħ skond l-Artikolu 13 tal-Protokoll.Il-Kummissjoni tipproponi lill-Kunsill li, sakemm jidħol fis-seħħ, jadotta b'deċiżjoni l-applikazzjoni provviżorja ta' dan il-Ftehim fil-forma ta’ skambju ta’ ittri.Il-proposta għal Regolament tal-Kunsill dwar il-konklużjoni tal-ftehim fil-forma ta’ skambju ta’ ittri dwar l-emendi għall-protokoll, hija soġġetta għal proċedura separata.Proposta għalDEĊIŻJONI TAL-KUNSILLdwar l-iffirmar, f’isem il-Komunità Ewropea, u l-applikazzjoni proviżorja tal-Ftehim fil-forma ta’ skambju ta’ ittri, dwar l-emendi għall-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim bejn il-Komunità Ekonomika Ewropea u r-Repubblika tas-Seychelles għall-perjodu mit-18 ta’ Jannar 2005 sas-17 ta’ Jannar 2011IL-KUNSILL TA’ L-UNJONI EWROPEA,wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 37 flimkien ma' l-Artikolu 300(2),wara li kkunsidra l-proposta tal-Kummissjoni[1],Billi:1.  Il-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim bejn il-Komunità Ekonomika Ewropea u r-Repubblika tas-Seychelles dwar is-sajd ’il barra mill-kosta tas-Seychelles, għall-perjodu mit-18 ta’ Jannar 2005 sas-17 ta’ Jannar 2011, ġie adottat bir-Regolament tal-Kunsill Nru 115/2006 tat-23 ta’ Jannar 2006;2.  Fid-dawl ta’ l-użu estensiv tal-ftehim tas-sajd attwali u l-interess ta’ l-awtoritajiet tas-Seychelles li jsaħħu s-sħubija kif ukoll l-interess ta’ l-awtoritajiet Komunitarji li jarmonizzaw dan il-Protokoll mal-protokolli l-oħra tat-tonn, iż-żewġ partijiet inizjalaw l-emendi għall-Protokoll attwali, fil-forma ta’ skambju ta’ ittri. Ir-riżultati ta’ dawn l-emendi kienu s-suġġett ta’ skambju ta’ ittri u jirrigwardaw żieda fit-tunnellaġġ ta’ referenza, l-introduzzjoni ta’ appoġġ għal sħubija u l-emenda fil-proporzjon tal-parti mħallsa mis-sidien tal-bastimenti u dik imħallsa mill-baġit Komunitarju.3.  Sabiex dawn l-emendi għall-Protokoll attwali jkunu applikabbli mit-18 ta’ Jannar 2008, jeħtieġ li jiġi ffirmat il-ftehim fil-forma ta’ skambju ta’ ittri, b’riżerva għall-konklużjoni definittiva tal-Kunsill;4.  Dawn l-emendi ma jaffettwawx il-metodu għall-allokazzjoni ta' l-opportunitajiet tas-sajd fost l-Istati Membri.IDDEĊIDIET KIF ĠEJ:Artikolu 1L-iffirmar tal-fethim fil-forma ta’ skambju ta’ ittri li jemenda l-Protokoll u li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim bejn il-Komunità Ekonomika Ewropea u r-Repubblika tas-Seychelles għall-perjodu mit-18 ta’ Jannar 2005 sas-17 ta’ Jannar 2011, ġie approvat f’isem il-Komunità.It-test tal-Ftehim fil-formafil-forma ta’ skambju ta’ ittri huwa anness ma' din id-Deċiżjoni.Artikolu 2Il-President tal-Kunsill huwa awtorizzat li jaħtar il-persuna(i) bis-setgħa li tiffirma(jiffirmaw) l-Ftehim fil-forma ta’ skambju ta’ ittri f’isem il-Komunità b’riżerva għall-konklużjonji tagħha.Artikolu 3Il-ftehim fil-forma ta’ skambju ta’ ittri għandu jiġi applikat proviżorjament mit-18 ta' Jannar 2008.Artikolu 4L-opprotunitajiet tas-sajd stipulati bil-Protokoll u deċiżi bir-Regolament tal-Kunsill Nru 115/2006 tat-23 ta’ Jannar 2006 mhux ser jiġu affetwati u qed jiġu kkonfermati skond l-allokazzjonijiet segwenti:Kategoriji tas-sajd | Stat Membru | L-opportunitajiet ta’ sajd |Bastimenti għas-sajd tat-tonn bit-tartarun | Franza Spanja L-Italja | 17-il bastiment 22 bastiment bastiment |Bastimenti bil-konzijiet tal-wiċċ | Spanja Franza Il-Portugall | 2 bastimenti 5 bastimenti 5 bastimenti |Jekk il-applikazzjonijiet għal-liċenzji ta’ l-Istati Membri ma jkoprux id-drittijiet tas-sajd stipulati bil-Protokoll, il-Kummissjoni tista’ tikkunsidra l-applikazzjonijiet għal-liċenzji ta’ Stat Membru ieħor.Magħmul fi Brussell,Għall-KunsillIl-PresidentFtehim fil-forma ta' skambju ta’ ittri dwar l-applikazzjoni proviżorja ta’ l-emendi għall-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim ta' Sħubija fil-qasam tas-sajd bejn il-Komunità Ekonomika Ewropea u r-Repubblika tas-Seychelles dwar is-sajd fiż-żoni tas-sajd tas-Seychelles, għall-perjodu mit-18 ta’ Jannar 2005 sas-17 ta’ Jannar 2011A. Ittra mill-Gvern tar-Repubblika tas-Seychelles:Sinjur,Huwa ta' pjaċir għalija li n-negozjaturi tar-Repubblika tas-Seychelles u tal-Komunità Ewropea waslu għal ftehim dwar l-emendi għall-Protokoll li jistipula l-opportunitajiet tas-sajd u l-kontribuzzjoni finanzjarja u l-Annessi tiegħu.Ir-riżultat ta’ dawn in-negozjati li saru fi Brussell fl-20 u l-21 ta’ Marzu 2007, servew biex jiġu riveduti l-opportunitajiet tas-sajd imsemmija fil-Protokoll li jistabbilixxi l-opportunitajiet tas-sajd u l-kontribuzzjoni finanzjarja stipulati fil-Ftehim ta' Sħubija fil-qasam tas-sajd bejn il-Komunità Ekonomika Ewropea u r-Repubblika tas-Seychelles dwar is-sajd fiż-żoni tas-sajd tas-Seychelles, għall-perjodu mit-18 ta’ Jannar 2005 sas-17 ta’ Jannar 2011. L-emendi għal dan il-protokoll huma mehmuża bħala anness. Wara li l-protokoll ġie emendat u inizjalat miż-żewġ partijiet fil-21 ta’ Marzu 2007, nipproponi li ngħaddu għall-proċeduri ta’ approvazzjoni u/jew ta’ ratifika tat-testi tal-Protokoll kif emendat, ta’ l-Anness tiegħu u ta’ l-Appendiċi, skond il-proċeduri fis-seħħ fir-Repubblika tas-Seychelles u fil-Komunità Ewropea, meħtieġa għad-dħul tagħhom fis-seħħ.Bil-għan li ma jiġux interrotti l-attivitajiet tas-sajd tal-bastimenti Komunitarji fl-ilmijiet tas-Seychelles, u b’referenza għall-Protokoll emendat fil-21 ta’ Marzu 2007 li jistabbilixxi l-opportunitajiet tas-sajd u l-kontribuzzjoni finanzjarja għall-perjodu bejn it-18 ta’ Jannar 2008 u s-17 ta’ Jannar 2011, għandi l-unur ninfurmak li l-Gvern tar-Repubblika tas-Seychelles huwa lest japplika dak il-Protokoll b’mod proviżorju b’effett mit-18 ta’ Jannar 2008, sakemm jidħol fis-seħħ skond l-Artikolu 13 tal-Ftehim, kemm-il darba l-Komunità Ewropea tkun lesta li tagħmel l-istess.Huwa mifhum f’dan il-każ, li l-ħlas tal-kontribuzzjoni finanzjarja riveduta u stabbilita bl-Artikolu 2 tal-Protokoll kif emendat, jsir meta ż-żewġ partijiet jinnotifikaw lil xulxin dwar it-twettiq tal-proċeduri meħtieġa għad-dħul fis-seħħ tal-Protokoll u ta’ l-annessi tiegħu riveduti.Inkun grat jekk tikkonferma l-qbil tal-Komunità Ewropea ma’ l-applikazzjoni proviżorja msemmija.Dejjem tiegħek.Għall-Gvern tar-Repubblika tas-SeychellesB. Ittra tal-Komunità EwropeaSinjur,Għandi l-pjaċir ninfurmak illi rċevejt l-ittra tiegħek ta’ llum illi tgħid hekk:“Sinjur,Huwa ta' pjaċir għalija li n-negozjaturi tar-Repubblika tas-Seychelles u tal-Komunità Ewropea waslu għal ftehim dwar l-emendi għall-Protokoll li jistipula l-opportunitajiet tas-sajd u l-kontribuzzjoni finanzjarja u l-Annessi tiegħu.Ir-riżultat ta’ dawn in-negozjati li saru fi Brussell fl-20 u l-21 ta’ Marzu 2007, servew biex jiġu riveduti l-opportunitajiet tas-sajd imsemmija fil-Protokoll li jistabbilixxi l-opportunitajiet tas-sajd u l-kontribuzzjoni finanzjarju stipulati fil-Ftehim ta' Sħubija fil-qasam tas-sajd bejn il-Komunità Ekonomika Ewropea u r-Repubblika tas-Seychelles dwar is-sajd fiż-żoni tas-sajd tas-Seychelles, għall-perjodu mit-18 ta’ Jannar 2005 sas-17 ta’ Jannar 2011. L-emendi għal dan il-protokoll huma mehmuża bħala anness. Wara li l-protokoll ġie emendat u inizjalat miż-żewġ partijiet fil-21 ta’ Marzu 2007, nipproponi li ngħaddu għall-proċeduri ta’ approvazzjoni u/jew ta’ ratifika tat-testi tal-Protokoll kif emendat, ta’ l-Anness tiegħu u ta’ l-Appendiċi, skond il-proċeduri fis-seħħ fir-Repubblika tas-Seychelles u fil-Komunità Ewropea, meħtieġa għad-dħul tagħhom fis-seħħ.Bil-għan li ma jiġux interrotti l-attivitajiet tas-sajd tal-bastimenti Komunitarji fl-ilmijiet tas-Seychelles, u b’referenza għall-Protokoll emendat fil-21 ta’ Marzu 2007 li jistabbilixxi l-opportunitajiet tas-sajd u l-kumpens finanzjarju għall-perjodu bejn it-18 ta’ Jannar 2008 u s-17 ta’ Jannar 2011, għandi l-unur ninfurmak li l-Gvern tar-Repubblika tas-Seychelles huwa lest japplika dak il-Protokoll b’mod proviżorju b’effett mit-18 ta’ Jannar 2008, sakemm jidħol fis-seħħ skond l-Artikolu 13 tal-Ftehim, kemm-il darba l-Komunità Ewropea tkun lesta li tagħmel l-istess.Huwa mifhum f’dan il-każ, li l-ħlas tal-kontribuzzjoni finanzjarja rivedut u stabbilita bl-Artikolu 2 tal-Protokoll kif emendat, jsir meta ż-żewġ partijiet jinnotifikaw lil xulxin dwar it-twettiq tal-proċeduri meħtieġa għad-dħul fis-seħħ tal-protokoll u ta’ l-annessi tiegħu riveduti.Inkun grat jekk tikkonferma l-qbil tal-Komunità Ewropea ma’ l-applikazzjoni proviżorja msemmija.Dejjem tiegħek.Għall-Gvern tar-Repubblika tas-Seychelles”.Għandi pjaċir nikkonferma l-qbil tal-Komunità Ewropea dwar l- applikazzjoni proviżorja msemmija.Dejjem tiegħek.Għall-Kunsill ta’ l-Unjoni EwropeaAnness għall-iskambju ta’ l-ittriEmendi għall-Protokoll li jistabbilixxi l-opportunitajiet tas-sajd u l-kontribuzzjoni finanzjarja msemmija fil-Ftehim bejn il-Komunità Ewropea u r-Repubblika tas-Seychelles dwar is-sajd ‘il barra mis-Seychelles, għall-perjodu bejn it-18 ta’ Jannar 2005 u s-17 ta’ Jannar 2011L-artikolu 2 tal-Protokoll huwa sostitwit b’dan li ġej:Artikolu 2 Il-kontribuzzjoni finanzjarja – Metodi ta’ ħlas1. Għall-perjodu stipulat bl-Artikolu 1, il-kontribuzzjoni finazjarja stabbilita bl-Artikolu 7 tal-Ftehim huwa stabbilit għal EUR 24 750 000. Mit-18 ta’ Jannar 2008, il-kontribuzzjoni finanzjarja ser tiġi emendata u stipulata għal EUR 28 440 000 għall-perjodu kollu tal-Protokoll.2. Il-paragrafu 1 japplika b’riżerva tad-dispożizzjonijiet ta’ l-Artikoli 4, 5, 6, 7 u 8 ta’ dan il-Protokoll.3. Il-kontribuzzjoni finanzjarja stipulata fl-1 paragrafu għandha titħallas mill-Komunità fl-ammont ta' EUR 4 125 000 fis-sena, matul l-ewwel tliet snin tal-Protokoll. Mit-18 ta’ Jannar 2008, il-kontribuzzjoni finanzjarja stipulata fil-paragrafu 1 għandha titħallas mill-Komunità fl-ammont ta' EUR 5 355 000 fis-sena. Il-kontribuzzjoni finanzjarja applikabbli mit-18 ta’ Jannar 2008, hija magħmula, parzjalment mill-ammont ta' EUR 4 095 000 fis-sena ekwivalenti għal tunnellaġġ ta' referenza ta' 63 000 tunnellata fis-sena, kif ukoll mill-ammont speċifiku ta' EUR 1 260 000 fis-sena, allokati għall-għajnuna u għall-implimentazzjoni tal-politika settorjali tas-sajd fis-Seychelles. Dan l-ammont speċifiku huwa parti integrali mill-kontribuzzjoni finanzjarja waħdanija kif definita fl-Artikolu 7 tal-Ftehim.4. Jekk il-kwantità totali ta' tonn maqbuda mill-bastimenti Komunitarji fiż-żoni tas-sajd tas-Seychelles jaqbeż is-63 000 tunnellata fis-sena, l-ammont tal-kontribuzzjoni finanzjarja annwali titla' għal EUR 65 għal kull tunnellata supplimentari maqbuda. Madankollu, l-ammont annwali totali mħallas mill-Kommunità ma jistax jaqbeż id-doppju ta' l-ammont indikat f'paragrafu 3 (EUR 10 710 000).Meta l-kwantitajiet maqbuda mill-bastimenti Komunitarji jeċċedu l-kwantitajiet li jikkorrispondu għad-doppju ta' l-ammont totali annwali, l-ammont dovut għall-kwantità li taqbeż dak il-limitu, jitħallas is-sena ta' wara.5. Il-ħlas tal-kontribuzzjoni finanzjarja mill-Komunità għandu jsir mhux aktar tard mit-30 ta’ Settembru 2008 għar-raba’ sena u sa mhux aktar tard mid-data ta' l-għeluq tal-Protokoll għas-snin l-oħra.6. B'riżerva għad-dispożizzjonijiet ta' l-Artikolu 7, il-ħlas ta' din il-kontribuzzjoni finanzjarja taqa' taħt il-ġurisdizzjoni esklussiva tas-Seychelles.7. Il-kontribuzzjoni finanzjarja għandha tiġi depożitata f'kont waħdieni tat-Teżor Pubbliku tas-Seychelles, fil-Bank Ċentrali tas-Seychelles. In-numru tal-kont huwa speċifikat mill-awtoritajiet tas-Seychelles.L-artikolu 7 huwa sostitwit b’dan li ġej:Artikolu 7 Il-promozzjoni ta' sajd responsabbli u sostenibbli fl-ilmijiet tas-Seychelles1. Għallinqas 56% tal-kontribuzzjoni finanzjarja li tissemma’ fl-Artikolu 2(3), titħallas darba fis-sena, mit-18 ta' Jannar 2008, skond id-definizzjoni u l-implimentazzjoni tal-politika settorjali tas-sajd fis-Seychelles, bl-għan li jiġi promoss sajd responsabbli u sostenibbli fl-ilmijiet tagħhom. L-amministrazzjoni ta’ din il-kontribuzzjoni finanzjarja hija msejsa fuq il-ftehim komuni bejn iż-żewġ partijiet, fuq għanijiet li jridu jintlaħqu u fuq il-programmazzjoniu annwali u plurijannwali relatati.Is-subparagrafi 2, 3, 4 u 5 m'humiex emendati.Emendi fl-Anness għall-ProtokollIL-KUNDIZZJONIJIET GĦALL-ATTIVITAJIET TAS-SAJD MILL-BASTIMENTI KOMUNITARJI FL-ILMIJIET TAS-SEYCHELLESKAPITOLU I – L-APPLIKAZZJONI U L-ħRUġ TAL-LIċENZJI, jinbidel b'dan li ġejKapitolu I – L-applikazzjoni u l-ħruġ tal-liċenzjiTaqsima I Il-ħruġ tal-liċenzji1sa 10 L-ebda emenda11. Madanakollu, fuq talba tal-Kummissjoni Ewropea u f'każ ta' prova ta’ force majeure , il-liċenzja ta' bastiment għandha tiġi sostitwita b'liċenzja ġdida li tinħareġ fuq bastiment ieħor ta' l-istess kategorija tal-bastiment sostitwit, mingħajr ħlas ulterjuri. Madanakollu, jekk it-tunnellaġġ gross (TG) tal-bastiment huwa ogħla minn dak tal-bastiment sostitwit, id-differenza fl-ammont dovut għandha titħallas pro rata temporis .12 sa 14 L-ebda emendaTaqsima 2 Il-kundizzjonijiet tal-liċenzja – ħlasijiet u ħlasijiet bil-quddiem1. Il-liċenzji għandhom validità ta' sena u jistgħu jiġġeddu.2. Mit-18 ta’ Jannar 2008, l-ammont dovut għandu jkun ta’ EUR 35 għal kull tunnellata maqbuda fl-ilmijiet tas-Seychelles.3. Il-liċenzji jinħarġu wara li jsir il-ħlas lill-awtoritajiet nazzjonali kompetenti ta' l-ammonti segwenti:- EUR 21 000 għal kull bastiment għas-sajd tat-tonn bit-tartarun, ekwivalenti għall-ammont dovut għal 600 tunnellata ta’ tonn maqbuda fl-ilmijiet tas-Seychelles,- EUR 4 200 għal kull bastiment tas-sajd bil-konzijiet tal-wiċċ ta’ aktar minn 250 TG, ekwivalenti għall-ammont dovut għal 120 tunnellata ta’ tonn maqbuda fl-ilmijiet tas-Seychelles,- EUR 3 150 għal kull bastiment tas-sajd bil-konzijiet tal-wiċċ ta’ aktar minn 250 TG, ekwivalenti għall-ammont dovut għal 90 tunnellata ta’ tonn maqbuda fl-ilmijiet tas-Seychelles.4. L-ebda emenda5. L-ebda emenda6. F’każ li s-sidien tal-bastimenti jikkontestaw it-tnaqqis ppreżentat mill-SFA, jistgħu jikkonsultaw ma’ l-Istituti xjentifiċi kompetenti għall-verifika ta’ l-informazzjoni dwar il-qabdiet, bħall-Istitut għar-Riċerka u l-Iżvilupp (IRD), l-Istitut Oċeanografiku Spanjol (IEO) u l-Istitut għar-Riċerka dwar is-Sajd u l-Baħar (IPIMAR), u sussegwentement jikkomunikaw ma’ l-awtorijtajiet tas-Seychelles, li għandhom jinfurmaw lill-Kummissjoni fir-rigward, biex jiġi stabbilit tnaqqis definittiv qabel il-31 ta’ Mejju tas-sena kurrenti. F'każ ta’ kontestazzjoni min-naħa tas-sidien tal-bastimenti sa din id-data, it-tnaqqis stabbilit mill-SFA jitqies bħala definittiv.7. L-ebda emenda8. L-ebda emenda9. L-ebda emendaKAPITOLU VI – L-OSSERVATURI huwa sostitwit b’dan li ġej:Kapitolu VI – L-Osservaturi1. Il-bastimenti awtorizzati jistadu fl-ilmijiet tas-Seychelles fil-qafas tal-ftehim jistgħu itellgħu abbord osservaturi magħżula mill-organizzazzjoni reġjonali tas-sajd kompetenti, skond il-ftehim bejn il-partijiet jew fin-nuqqas, mill-awtoritajiet tas-Seychelles, skond ir-regoli dettaljati stabbiliti hawn taħt.1.1 sa 14 ma ġewx emendati.[1] ĠU C […] ta’ […] p. […]